# data[].attributes.body
Lonkkamurtuma on vakava iäkkäiden kaatumisvamma. Se johtaa usein liikunta- ja toimintakyvyn heikentymiseen, ja lonkkamurtumapotilaiden kuolleisuus on suuri. Yhteiskunnan kannalta lonkkamurtumat ovat merkityksellisimpiä avuntarpeeseen ja pitkäaikaishoitoon johtavia sairauksia.
Suomessa leikataan vuosittain noin 6 000 lonkkamurtumaa.

Lonkkamurtumat ovat iäkkäillä yksi eniten kustannuksia aiheuttava tapaturma.
- kotona sattuu 70%
- noin 70% sattuu naisille
- keskimäärin ikä 80-v naiset ja 75-v miehet.

# data[].attributes.body
Sisäiset syyt:
• Heikko tasapaino
• Korkea ikä
• Liikkumisen vaikeus
• Heikko näkö
• Liitännäissairaudet, erityisesti dementia ja Parkinsonin tauti
• Runsas eri sairauksien lääkitys
• Alkoholin käyttö
Ulkoiset syyt:
• Liukas lattia
• Kompastuminen esim mattoon • Huono valaistus

• Huonosti jalassa pysyvät kengät

# data[].attributes.body
Terveydenhuollon henkilöstön tulee arvioida iäkkään kaatumis- ja murtumariskiä säännöllisesti. Erityistä huomiota tulee kiinnittää heihin, joilla on ollut murtumia jo aikaisemmin.

Kaatumisen ehkäisyssä kiinnitetään huomiota pitkäaikaissairauksien hyvään hoitoon ja lääkitykseen – erityisesti rauhoittavien ja unilääkkeiden käyttöön – näkökykyyn, verenpaineeseen, fyysiseen kuntoon, monipuoliseen ja riittävään ravitsemukseen, apuvälinetarpeeseen sekä niihin kodin vaaratekijöihin, jotka voivat aiheuttaa kaatumisia.

Osteoporoosin ehkäisemiseksi on tärkeätä saada riittävästi kalsiumia (1–1,5 g/päivä) ja D-vitamiinia (20 µg/päivä), harrastaa liikuntaa säännöllisesti ja monipuolisesti sekä luopua tupakasta. Liikunta voi olla esimerkiksi reipasta kävelyä, pyöräilyä tai vaikkapa puutarhatöitä, kunhan liikunnan aikaansaama kuormitus on vähintään kohtalaista. Myös lihasvoimaharjoittelu esimerkiksi kuntosalilla on suositeltavaa, ja tasapainoakin voidaan parantaa harjoittelun avulla.

Pitkäaikaishoidossa on hyvä harkita lonkkasuojaimia potilaiden suuren kaatumisriskin vuoksi. Laitoshoidossa olevien potilaiden liikkumista sen sijaan ei kannata rajoittaa lonkkamurtumien välttämiseksi, sillä tutkimukset osoittavat, että rajoitukset eivät vähennä kaatumisia ja murtumia, vaan voivat päinvastoin lisätä niitä.

# data[].attributes.body
Lonkkamurtuman toteaminen perustuu kliiniseen tutkimukseen ja röntgenkuvaukseen.

Murtunut lonkka on yleensä kivulias erityisesti liikuteltaessa.

Dislokoituneissa lonkkamurtumissa raaja on uloskierrossa ja se on lyhentynyt.

Röntgentutkimuksissa otetaan lantion AP-kuva ja lonkan sivukuva.

Lantion AP-kuva ja kalibraatioesineen käyttö on suositeltavaa leikkaushoidon suunnittelua ja toteutusta varten.

Reisiluun kaulan dislokoitumattomassa murtumassa röntgenlöydös voi olla aluksi vain vähän poikkeava tai normaali ja murtumalinja tulla näkyviin vasta useamman vuorokauden kuluttua tapaturmasta. Kliinisesti epäilyttävissä tapauksissa röntgentutkimukset tulee siksi uusia 1–2 vuorokauden kuluessa tai diagnoosin varmistamiseksi tulee tehdä magneettikuvaus tai tietokonetomografia.

# data[].attributes.body
Lonkkamurtuman hoitona on lähes poikkeuksetta leikkaus.
Leikkaus voidaan tehdä joko nukutuksessa tai spinaalipuudu-tuksessa (selkäydinpuudutus).
Leikkaushoitona on joko tekonivelen asentaminen tai murtuman asennon korjaaminen ja luiden tukeminen erityisin kiinnityslaittein.
Leikkauksen jälkeen paraseta-moli ja mahdolliset muut kipulääkkeet otetaan suun kautta heti, kun potilas pystyy syömään ja juomaan.

Pieniannoksista opioidia (oksikodoni) voidaan käyttää kuntoutuksen aikana, mutta sen käytön tulee olla tilapäistä, sillä opioidien käyttö lisää muun muassa kaatumisriskiä.

# data[].attributes.body
-Kuntoutuksen tavoitteena on, että potilas voisi mahdollisimman pian jatkaa elämäänsä entisessä elinympäristössään.
-Potilas siirretään leikkauksen jälkeen mahdollisimman nopeasti ja joustavasti, usein 1–2 vuorokauden kuluttua, lonkkamurtumapotilaiden kuntoutukseen erityisesti perehtyneeseen kuntoutusyksikköön. Siellä yhdessä potilaan kanssa toimii kuntoutustyöryhmä, johon kuuluu lääkärin (geriatri) lisäksi sairaanhoitaja, perus- tai lähihoitaja, fysioterapeutti, toimintaterapeutti ja sosiaalityöntekijä. Kuntoutusryhmä auttaa ja tukee potilasta kuntoutuksen suunnittelussa ja toteutuksessa, sopii tavoitteista yhdessä potilaan kanssa ja seuraa kuntoutumisen toteutumista sekä antaa hänelle palautetta edistymisestä. Yhteistyötä tehdään yhdessä potilaan ja hänen omaistensa kanssa.
-Kuntoutuminen jatkuu kotiutuksen jälkeen läheisten, kotihoidon- ja tarvittaessa kuntoutushenkilökunnan tukemana. Tavoitteena on murtumaa edeltäneen liikunta- ja toimintakyvyn palautuminen.

# data[].attributes.body
- tromboosi (suurin osa), jota ehkäistään heparinisoimalla (verenohennus lääkkeillä) potilas, nostamalla hänet varhain jalkeille ja aloittamalla kuntoutus aktiivisesti heti leikkauksen jälkeen.
- rasvaembolia - on jokaisen putkiluuhun kohdistuneen operaation erityisriski.
- itse murtuman paranemiseen liittyvät ongelmat - esim., murtuman asennon pettäminen ja verenkierto.
Reidiluun yläosan murtuman luutumisaika on keskimäärin 2-3 kk. Puolet murtuman saaneista ei saavuta murtumaa edeltänyttä toimintakykyään. Kuolleisuus murtuman jälkeen vuoden aikana on 15-35%!

# data[].attributes.body
- Murtuma ja etenkin murtuneen raajan liikuttelu aiheuttavat kipua. Leikkauksen jälkeen lähes kaikki potilaat tarvitsevat kivun lievitystä, suurin osa tarvitsee tehokasta kivunhoitoa vielä kotona.
- Joka seitsemällä lonkkamurtumapotilaalla kipu on vielä vuosi leikkauksen jälkeen ja puolella heistä kipu on kohtalaisen kovaa tai kovaa.
- Kipu ilmenee usein niillä, joilla murtumaa on hoidettu muuten kuin tekonivelellä,  jotka ovat ylipainoisia tai lihavia ja jotka ovat iältään nuorempia.
- Kivun hyvä hoito on tärkeää paitsi inhimillisistä syistä, myös vähentää komplikaatioita ja deliriumin ilmenemistä.
- Potilaan kipua pitää arvioida säännöllisesti ja se pitää kirjata potilaskertomukseen.
- Kivun säännöllinen arviointi on erityisen tärkeää muistisairaille lonkkamurtumapotilailla, kyky ilmaista kipua on huonontunut.

# data[].attributes.body
Johtopuudutus kannattaa uusia ennen leikkausta, heräämössä ja vuodeosastolla, jos säännöllisesti annetulla parasetamolilla ja kohtuullisilla annoksilla opioidia ei saada tyydyttävää kivun lievitystä.

Parasetamoli aloitetaan laskimoon annettavalla valmisteella. Leikkauksen jälkeen parasetamoli ja muut kipulääkkeet annostellaan suun kautta heti, kun potilas pystyy ottamaan nestettä ja ruokaa suun kautta.

Parasetamolin kerta-annos on 1 g (500 mg, jos potilaan paino on alle 50 kg). Hoidon alussa sitä annetaan hyväkuntoisille potilaille 4 kertaa vuorokaudessa ja hyvin iäkkäille, vajaaravituille ja vaikeaa munuaisten vajaatoimintaa sairastaville 3 kertaa vuorokaudessa.

Sairaalahoidon jälkeen parasetamolia jatketaan potilailla, joilla on vielä kipua. Pitkäaikaishoidossa vuorokausiannos on kuitenkin maksahaittojen ja suurentuneen vuotoriskin vuoksi 2 g.

Vaikka tulehduskipulääkkeet ovat tehokkaita murtumapotilaiden kivunhoidossa, iäkkäillä potilailla on usein vasta-aiheita niiden käyttöön.

Tulehduskipulääkkeitä tulee aina käyttää mahdollisimman pienellä tehoavalla annoksella ja lyhimmällä tarvittavalla ajalla.

# data[].attributes.body
Mahdollisen kaatumisen seurauksien lievittämiseksi on kehitetty erityisiä lonkkahousuja, polvisuojia ja kypäriä.
- Lonkkahousuissa lonkan aluetta suojaa kovetettu osa, jolloin kaatumisen aiheuttama isku lonkkaluihin vaimenee ja lonkkamurtumien riski vähenee.

# data[].attributes.body
Kalsium
Kalsium on luuston päärakennusaine ja sen imeytymiseen tarvitaan D-vitamiinia.
D-vitamiini
Riittävä D- vitamiiniannos voi laskea jopa noin 40 % lonkkamurtumariskiä.  Sen lisäksi, että riittävä D-vitamiinin saanti ehkäisee luustosairauksia
--Lonkkamurtumapotilaiden tulee kuntoutusvaiheessa syödä monipuolisesti ja huolehtia ravitsemustilastaan. Aikaisemmin on jo mainittu, että aterioiden tulisi olla kooltaan pieniä ja niitä tulisi syödä lyhyin väliajoin, jotta ikääntynyt saisi riittävän energia- ja proteiinimäärän vuorokaudessa.
Monissa kasveissa on luonnollisia kasviestrogeenejä, joilla on vähäinen hormonien kaltainen vaikutus ihmisen elimistössä.

# data[].attributes.body
Sairaanhoito ja huolenpito
Käypähoito.fi
www.theseus.fi